དྭགས་པོ་བཀའ་བརྒྱུད།
གངས་རིའི་ཁྲོད་དུ་རྒྱལ་བསྟན་སྙིང་པོའི་ལམ་མཆོག་མདོ་སྔགས་ཀྱི་
བསྟན་པ་རིན་པོ་ཆེ་ཟུང་དུ་སྦྲེལ་ཞིང་། ཕྱོགས་སུ་མ་ལྷུང་བར་རྟོན་པ་བཞི་ལྡན་
གྱི་སྒོ་ནས་སྙིང་པོའི་དོན་ལ་རྩེ་གཅིག་ཏུ་མཉམ་པར་བཞག་པའི་གསེང་ལམ།
བཀའ་ཕྱག་ཆུ་བོ་གཉིས་འདྲེས་ཀྱི་རིང་ལུགས་ཞེས་པ་ནི་མཉམ་མེད་སྒམ་པོ་པ་
འཛམ་གླིང་གྲགས་པའི(འཁྲུངས་ཡུལ་བོད་ལྗོངས་ལྷོ་ཁ་ས་གནས། ལྷུན་རྩེ་
རྫོང་རི་ཐང་ཁུལ་བོད་སྙི་གྲོང་གསར་ཡིན)ཕྲིན་ལས་ལས་བྱུང་བ་ཞིག་ཡིན་
ལ། དེ་ནི་རི་བོའི་ཚོགས་ཀྱི་དབུས་སུ་རི་དབང་དང་། རྒྱུ་སྐར་གྱི་དབུས་སུ་ཉ་
རྒྱས་བཞིན་དུ་ཁྱད་དུ་འཕགས་པའི་ལུགས་སུ་གྲུབ་ཡོད་ཅིང་། མཉམ་མེད་
བླ་མ་གང་གི་སྒྲུབ་པའི་བསྟི་གནས་དང་གདམས་པའི་མཚན་ཟུང་དུ་སྦྲེལ་
བའི་མངོན་བརྗོད་དེ། མཉམ་མེད་དྭགས་པོ་བཀའ་བརྒྱུད་ཅེས་པ་མཚན་
དོན་མི་འགལ་བར་མཐུན་པ་འདི་ནི། བོད་ཡུལ་གྱི་ལྗོངས་སུ་སྙན་པའི་
གྲགས་པ་ཕྱོགས་བརྒྱར་འབར་ཞིང་། སྒྲུབ་ཚུགས་ཀྱི་དཔལ་ཡོན་ལ་གཞན་
དྲིང་མི་འཇོག་པའི་རིང་ལུགས་བླ་ན་མེད་པ་ཞིག་ཡིན། དེ་ཡང་ཇི་སྐད་དུ་
གདན་ས་དྭགས་ལྷ་སྒམ་པོ་ནི་ཉི་ཟླ་ལྟར་གྲགས་པའི་བཀའ་བརྒྱུད་པའི་
གདན་ས་ཆེན་པོ་འགྲན་ཟླ་དང་བྲལ་བ་ཞིག་ཡིན་ཞེས་པ་བཞིན་བོད་རབ
179

བྱུང་གཉིས་པའི་ས་སྤྲེལ ཕྱི་ལོ ༡༡༢༨) ལོར་ཕྱག་བཏབ་ནས་ལུགས་འདི་
སྤེལ་བ་ཡིན་ནོ། །གདན་ས་འདི་ཉིད་ལྕགས་གླང (ཕྱི་ལོ༡༡༢༡) དང་
ཆུ་སྟག (ཕྱི་ལོ ༡༡༢༢)སོགས་ལོ་ཚིགས་ཁ་ཤས་ཡོད་ཀྱང་ཁུངས་ཐུབ་
ཏུ་མ་གྱུར་ཏོ། །གང་གི་ལུགས་དེ་ནི་སྔོན་དུས་བྱུང་བ་དང་། ཕྱིས་སུ་བྱུང་
བའི་ལུགས་སྲོལ་རྣམས་ཀྱི་འུད་ཀྱིས་སྒྲོག་པའི་ཆེ་རློམ་རྣམས་ཀྱིས་ཆ་ཙམ་
ཡང་བསྒྲུན་དུ་མེད་པའི་སྒྲུབ་བརྒྱུད་རྨད་དུ་བྱུང་བ་ཞིག་ཡིན་ལ། སྔར་མ་
གཅིག་ཏུ་གྲུབ་པས། འདིར་ཡང་སྒྲུབ་བརྒྱུད་དེ་ཉིད་ཀྱི་རྟོགས་པ་ཅུང་ཟད་
བྱུང་ཞིང་ཕྱིས་ཀྱང་མི་འབྱུང་བ་དུས་གསུམ་ཁེགས་པའི་བཀའ་བརྒྱུད་ཉག་
བརྗོད་དེ་ཕྱི་རབས་པ་རྣམས་ལ་དད་པའི་མིག་དང་། ཤེས་རབ་ཀྱི་མིག་
ཟུང་སྦྱིན་ཏེ་དལ་འབྱོར་དོན་ལྡན་གྱི་ལམ་བསྟན་པར་བྱའོ། །
རྩ་བའི་བསྟན་པའི་ཁྱད་འཕགས།
མཉམ་མེད་བླ་མ་དེ་ཉིད་ཀྱིས (ཕྱི་ལོ་༡༠༧༩ ནས ༡༡༥༣ ལོ་བར)
བདག་ཅག་གི་སྟོན་པའི་མཛད་པ་བཞིན་དུ་ཁྱིམ་ན་བཞུགས་ཚེ་རིག་པའི་
གནས་རྣམས་ལ་སྦྱངས་པ་གནང་ཞིང་། ཁྱད་པར་དུ་ལུས་ཅན་གྱི་གདུང་
བའི་ཆུ་བོ་བཞི་ཡི་ཡ་གྱལ་ན་བའི་གཉེན་པོ། ན་བ་གསོ་བ་དང་མི་ན་བ་
གནས་པའི་ཐབས་ལ་མཁས་པར་སྦྱངས་པས་ལྷ་རྗེ་ཞེས་པའི་མཚན་དཀར་
ཡོངས་སུ་བརྡལ་བ་དང་། ཐོག་མར་ངེས་འབྱུང་གིས་མཚམས་སྦྱར་ནས་
:
180

འཁོར་བ་ལ་ཞེན་ལོག་གིས་ཉན་ཐོས་པའི་ལུགས་བཞིན་དུ་ཁྱིམ་ནས་ཁྱིམ་
.:
-་:
མེད་པར་རབ་ཏུ་བྱུང་ཞིང་། མང་ཡུལ་བ་སོགས་ལས་དགེ་སྦྱོང་གི་དངོས་
པོ་ལེགས་པར་ནོད་ནས། ཐར་པ་འཚོལ་བའི་ལམ་དུ་ཞུགས་ནས་འདུལ་བ་
སོགས་ཐེག་པ་ཐུན་མོང་གི་སྡེ་སྣོད་གསུམ་ལ་སྦྱངས་པ་དང་། དེ་ནས་དབུ་
རུ་བྱང་རྒྱུད་དུ་དགེ་བའི་བཤེས་གཉེན་སྙུག་རུམ་པ་སོགས་ལྷ་ཆོས་བདུན་
ལྡན་གྱི་བསྟན་པའི་མངའ་བདག་རྣམས་ཀྱི་དྲུང་དུ་བྱོན་ནས། ཇོ་བོ་བཀའ་
གདམས་པའི་ལམ་རིམ་རྣམས་ལ་བསླབས་ནས་ཐེག་པ་ཆེན་པོའི་སྡེ་སྣོད་
ཁག་ལ་ནང་བྱན་ཆུད་དེ་སྨོན་འཇུག་གི་ལམ་དུ་ཞུགས་པ་དང་། གསང་
་་
སྔགས་རྡོ་རྗེ་ཐེག་པའི་སྨིན་བྱེད་ཀྱི་ལམ་དང་། གྲོལ་བྱེད་ཀྱི་ལམ་རྣམས་
ནོད་པ་མ་ཟད། ལྷག་པར་དུ་གངས་ཅན་གྲུབ་རིགས་ཡོངས་ཀྱི་སྤྱི་མེས་སུ་
གྱུར་པ་རྗེ་བཙུན་མི་ལ་བཞད་པ་རྡོ་རྗེའི་ཞབས་དྲུང་དུ་གཏུགས་ནས། གསང་
ཆེན་རྡོ་རྗེ་ཐེག་པའི་ཉིང་བཅུད་ཀྱི་གདམས་པ་མཐར་ཐུག་པ། རིམ་གཉིས་
ཟབ་མོའི་གནད་འདྲིལ་བའི་བཀའ་བབས་བཞི་ཡི་གདམས་པ་ཐབས་གྲོལ་
ཉི་ཟླ་ཟུང་འབྲེལ་དང་། གདམས་པ་སྟག་སེང་ཁ་སྤྲོད་དུ་གྲགས་པའི་ཐབས་
ཟབ་ཀུན་གྱི་རྒྱལ་པོ་དཔལ་ལྡན་ནཱ་རོའི་ཆོས་དྲུག་གི་སྐོར་དང་། གྲོལ་ལམ་
ཀུན་གྱི་སྙིང་པོ་ངེས་དོན་ཟབ་མོ་སངས་རྒྱས་ལག་བཅང་ཕྱག་རྒྱ་ཆེན་པོའི་
གདམས་པ་རྣམས་ལ་གསན་བསམ་དང་། དབེན་པའི་རི་ཁྲོད་རྣམས་སུ་
་
181

སྒོམ་སྒྲུབ་ཀྱིས་དཔྱིས་ཕྱིན་པར་མཛད་དེ། མདོ་རྒྱུད་ཀྱི་བརྗོད་བྱ་ཀུན་
བཤད་ཚོད་ཙམ་དུ་མ་གྱུར་པར་མངོན་སུམ་ཐུགས་རྒྱུད་དུ་འཁྲུངས་པས།
མདོ་སྔགས་བསྟན་པའི་སྙིང་པོས་བདག་ཉིད་ཀྱི་ཐུགས་བརྒྱུད་ཡོངས་སུ་
གཏམས་པ་མ་ཟད། སྒོམ་གྱི་ཕྲིན་ལས་གཞན་རྗེས་སུ་སློབ་པ་རྣམས་ལའང་
དེ་བཞིན་དུ་གདམས་པར་མཛད་པས། བཀའ་ཕྱག་ཆུ་བོ་གཉིས་འདྲེས་
ཞེས་པའི་རིང་ལུགས་རྨད་དུ་བྱུང་བ་ཞིག་གངས་ཅན་གྱི་ལྗོངས་སུ་སྣང་བར་
གྱུར་པ་ཡིན་ལ། དེ་ནི་སྐབས་དེར་བོད་ཡུལ་ན་དགེ་འདུན་གྱི་སྡེ་པ་དང་
མཚན་ཉིད་པ་དང་། ཇོ་བོ་བཀའ་གདམས་པ་སོགས་མདོ་ལུགས་ཁོ་ནའམ།
མདོ་ལུགས་གཙོ་བོར་གྱུར་པ་དང་། སོ་ཟུར་དང་འབྲོག་མི་དང་མར་འགོས་
སོགས་སྔགས་རྙིང་མ་བའམ་གསང་སྔགས་གསར་མ་སྔགས་ཁོ་ནའམ།
སྔགས་གཙོ་བོར་འཛིན་པའི་སྲོལ་དར་ཁྱབ་ཆེ་ཞིང་། ལྷག་པར་དུ་སྔགས་
ལུགས་པས་མདོ་ལུགས་ལ་སྣང་ཆུང་དུ་བྱེད་པ་དང་། མདོ་ལུགས་པས་
སྔགས་ལུགས་ལ་སྣང་ཆུང་དུ་བྱེད་ཅིང་། ཕན་ཚུན་ཁྱད་གསོད་བྱེད་པའི་
ངང་ཚུལ་ཞིག་ཀྱང་གང་སར་གནས་ཡོད་མོད། རྗེ་མཉམ་མེད་པས་མདོ་
ཡི་བསྟན་པའི་སྙིང་པོ་ཇོ་བོ་བཀའ་གདམས་པའི་རྣམ་ཐར་བསྐྱངས་ཤིང་།
སྔགས་ཀྱི་བསྟན་པའི་སྙིང་པོ་ཇོ་བོ་མར་མིའི་བཀའ་སྲོལ་དྲི་མ་མེད་པ་
གཉིས་འགལ་མེད་ཟུང་དུ་འབྲེལ་ཞིང་། གང་ཟག་གཅིག་འཚང་རྒྱ་བའི་
182

ཐབས་མཆོག་ཏུ་དྲིལ་བའི་ལམ་མཆོག་རྨད་པོ་ཆེ་འདི་བསྟན་པར་མཛད་
:
་
:
:
པས། མདོ་སྔགས་ཕྱོགས་རེར་མ་སོང་ལ། བསྟན་པ་རེས་ཆད་དུ་མ་གྱུར་པ།
ཀུན་ཀྱང་ཉོན་མོངས་པའི་གཉེན་པོ་དང་། ཐར་པའི་ཐབས་སུ་དྲིལ་བའི་
གནད་མངོན་དུ་གྱུར་པས། ཇོ་བོ་བཀའ་གདམས་པའི་ཁྲོད་དུ་མངོན་པར་
འཕགས་ཤིང་། འགྲོ་མགོན་བཀའ་བརྒྱུད་པའི་དབུས་སུའང་འགྲན་ཟླ་བྲལ་
བའི་རིང་ལུགས་ཏེ། གནས་མིང་ཆོས་བརྒྱུད་དུ་ཐོགས་པའི་མཉམ་མེད་
དྭགས་པོ་བཀའ་བརྒྱུད་ཅེས་པའི་མཚན་དཀར་གྱི་བ་དན་སྲིད་པའི་རྩེ་མོར་
བསྒྲེངས་པ་འདི་ཉིད་བྱུང་བ་ཡིན་ལ། དེ་ཕྱིན་འགྲོ་མགོན་བཀའ་བརྒྱུད་
པའི་སྲོལ་ལའང་རྗེ་རས་ཆུང་པ་སོགས་ལས་གོས་དཀར་ལྕང་ལོའི་སྡེ་དང་།
རྗེ་མཉམ་མེད་པ་ལས་རབ་བྱུང་ངུར་སྨྲིག་གི་སྡེ་གཉིས་སུ་བྱུང་ཞིང་།
བཙུན་རིན་པོ་ཆེའི་ལུང་བསྟན་བཞིན་དུ་བོད་ཁམས་སུ་རབ་བྱུང་བའི་རྟེན་
ལ་བཀའ་བརྒྱུད་པའི་ཉམས་ལེན་ཅན་མི་ཟད་པའི་ཕྲིན་ལས་རླབས་པོ་ཆེ་
འདི་ཉིད་བྱུང་བ་ཡིན་ལ། གངས་ཅན་གྱི་ལྗོངས་སུ་མདོ་སྔགས་ཟུང་འབྲེལ་
ཞེས་པའི་བསྟན་པ་རིན་པོ་ཆེ་ཆ་ཚང་ལ་མ་ནོར་བའང་རྗེ་འདི་ཉིད་ལས་
བྱུང་བ་ཁོ་ན་ཡིན་ནོ། །དེ་ཡང་རྗེ་བཙུན་མི་ལ་རིན་པོ་ཆེས། ང་མི་ལའི་
བཀའ་བརྒྱུད་མི་ཟེར་བར། །ཁྱོད་དྭགས་པོའི་བཀའ་བརྒྱུད་ཟེར་བ་འོང་། །
ཞེས་གསུངས་པར་གྲགས་པ་བཞིན། གནས་མིང་བླ་མར་ཐོགས་པ་སྒམ་པོ་
183

པ་དང༌། དྭགས་པོ་ལྷ་རྗེ། གནས་མིང་ཆོས་བརྒྱུད་ལ་ཐོགས་པ་དྭགས་པོ་
བཀའ་བརྒྱུད་ཅེས་པ་སྟེ། འགྲོ་མགོན་བཀའ་བརྒྱུད་པའི་ཁྲོད་དུ་འབུར་
ཐོན་དུ་གྱུར་པའི་བསྟན་པ་འགྲན་ཟླ་བྲལ་བ་ཞིག་ཡིན་པ་མ་ཟད། གངས་
ཅན་ནང་པའི་སྲོལ་འཛིན་གྱི་དབུས་ནའང་མངོན་པར་མཐོ་བའི་རིང་
ལུགས་ཁྱད་དུ་འཕགས་པ་ཉི་ཟླ་ལྟར་མཚུངས་པ་མེད་པ་གཅིག་པུ་དེ་ཁོ་
ནའོ། །
བརྒྱུད་འཛིན་གང་ཟག་གི་ཁྱད་འཕགས།
རྗེ་མཉམ་མེད་སྒམ་པོ་པ་ཆེན་པོ་དེ་ཉིད་ལ་སློབ་མ་སྡོམ་པ་གསུམ་
ལྡན་གྱི་སྒོམ་ཆེན་བསམ་གྱིས་མི་ཁྱབ་པ་བྱུང་བ་ལས། ཕྲིན་ལས་མུ་མཐའ་
མེད་པས་སློབ་མ་མིང་མེད་པ་དང་མིང་ལྡན་རྣམས་ལས་ལོ་རྒྱུས་སུ་འཁོད་
པ་ནི་མིང་དང་ལྡན་པའི་ཆ་ཤས་ཙམ་སྟེ། མཛད་འཕྲིན་དང་མཚན་སྙན་
མངའ་བ་ཡོངས་སུ་གྲགས་པའི་སློབ་མ་དག་ཡིན་པས། རྗེ་མཉམ་མེད་
པའི་
་རྣམ་ཐར་རྣམས་སུ་སློབ་མ་མཚན་སྙན་མངའ་བའི་རྣམ་གཞག་ཅི་
རིགས་སུ་བཀོད་པར་མཛད་ཡོད་དོ། །གང་གི་སློབ་མའི་ཁྲོད་དུ་བརྒྱུད་
འཛིན་གྱི་སློབ་མ་བཞི་ཞེས་འབུར་དུ་ཐོན་པ་སྟེ། ཆོས་རྗེ་སྒོམ་པ་ཚུལ་
ཁྲིམས་སྙིང་པོ་ནི། རྗེ་མཉམ་མེད་པའི་གཅེན་པོའི་སྲས་སུ་བལྟམས(ཕྱི་ལོ
༡༡༡༦ ནས ༡༡༦༩ བར)ཤིང་། རྗེ་ཉིད་ཀྱི་གདམས་པ་མ་ལུས་པ་མངའ་
184

བའི་བྱང་ཆུབ་སེམས་དཔའ་ཆེན་པོ་བསམ་བཞིན་སྲིད་པར་གཞེས་པ་ཞིག་
,,,,
ཡིན་པར་གསུངས་ལ། རྗེ་མཉམ་མེད་པའི་སྐུ་ཚེ་སྨད་དུ་སློབ་མ་མཉམ་དུ་
བསྐྱངས་པས་སློབ་དཔོན་སྒོམ་པར་གྲགས་ཤིང་། ཞི་བར་གཤེགས་རྗེས་
མཉམ་མེད་བླ་མའི་སྒྲུབ་གནས་གཙོ་བོ་དྭགས་ལྷ་སྒམ་པོའི་གདན་ས་རིན་
པོ་ཆེ(བོད་ལྗོངས་ལྷོ་ཁ་ས་གནས་རྒྱ་ཚྭ་རྫོང་གཅེས་ཁུལ) འཛིན་སྐྱོང་
གིས་བསྟན་པ་སྤེལ་བ་ལས། ཕྱིས་སུ་དྭགས་པོ་རྩ་བའི་བརྒྱུད་པ་ཞེས་
བྱུང་བ་ཡིན་ལ།
གྲགས་པའི་གདན་སའི་བཀའ་བརྒྱུད་ཟམ་མི་ཆད་པའི་ཕྲིན་ལས་འདི་ཉིད་
སློབ་མའང་བསམ་གྱིས་མི་ཁྱབ་པ་བྱུང་བ་ལས་ཕྲིན་
ལས་རྨད་དུ་བྱུང་བ་ནི་ཞང་བརྩོན་འགྲུས་གྲགས་པའམ་གུང་ཐང་བླ་མ་
ཞང་ཡིན་ལ། ཁོང་གིས (ཕྱི་ལོ ༡༡༢༣ ནས༡༡༩༣ བར) གསང་ཆེན་
ངེས་དོན་སྙིང་པོའི་ཉམས་བཞེད་མངོན་དུ་གྱུར་པའི་གྲུབ་པའི་རྩལ་ཆེན་
རྫོགས་ཤིང་། ཞི་རྒྱས་དབང་དྲག་གི་ལས་ལ་མངའ་དབང་འབྱོར་བས།
རབ་བྱུང་གཉིས་པའི་ཤིང་ལུག་ལོར (ཕྱི་ལོ ༡༡༧༥ ལོ) གུང་ཐང་གི་
དགོན་པ་བཏབ། འདི་ནི་བོད་ཀྱི་གྲྭ་ས་ཆེན་པོ་དྲུག་གི་གྲས་སུའང་གཏོགས་
སྐད། (བོད་ཀྱི་ལྟེ་བ་ལྷ་སའི་ཤར་འདབས་སུ་གནས)སྒོམ་ཚུལ་གྱི་བཀའ་
བཞིན་བོད་ཀྱི་མཆོད་གནས་ར་ས་འཕྲུལ་སྣང་དང་ར་མོ་ཆེ་ལྟེ་བར་གྱུར་པའི་
རྟེན་གསུམ་སོགས་ལ་སྲི་ཞུ་རྨད་དུ་བྱུང་ཞིང་། ཚལ་པ་བཀའ་བརྒྱུད་ཅེས་
་
·.
..
185

པ་རྟོགས་ལྡན་གྱི་རིང་ལུགས་འགྲན་ཟླ་མེད་པ་དེ་ཉིད་བྱུང་བ་ཡིན་ནོ། །
འགྲོ་མགོན་ཕག་མོ་གྲུབ་པ་རྡོ་རྗེ་རྒྱལ་པོ་ནི། ཁམས་སྡེ་དགེ་རྨེ་ཤོད་དུ་
འཁྲུངས (ཕྱི་ལོ ༡༡༡༠ ནས ༡༡༧༠ བར) ཤིང༌། ཁམས་ཕྱོགས་དང་
ལྷག་པར་དུ་དབུས་སུ་བྱོན་ནས་མཁས་གྲུབ་མང་པོར་གཏུགས་ནས་མདོ་
སྔགས་ཀྱི་སྨིན་གྲོལ་དང་གདམས་པ་ཕལ་པོ་ཆེ་མངའ། རྗེ་མཉམ་མེད་པའི་
ཞབས་ལ་གཏུགས་པའི་མཐར་ཐུག་གི་སྒྲོ་འདོགས་ཆོད་དེ། གཉིས་སུ་མེད་
པའི་རྟོགས་པ་མངའ། ངམ་ཤོད་ཕག་མོ་གྲུའི་མཐའ་རྩ་ན་རབ་བྱུང་གཉིས་
པའི་ས་སྟག(ཕྱི་ལོ༡༡༥༨ ལོ)ལོར་རི་ཁྲོད་བཏབ་ནས(བོད་ལྗོངས་
ལྷོ་ཁ་ས་གནས་ཟངས་རི་རྫོང་ལྗང་ཁུལ)རི་ལས་མི་འབབས་པར་འགྲོ་
དོན་བསྐྱངས་པས། ཕག་གྲུ་བཀའ་བརྒྱུད་དུ་གྲགས་པའི་ཕྲིན་ལས་རྨད་དུ་
བྱུང་བ་བྱུང་སྟེ། གདན་ས་རང་ནས་བརྒྱུད་པའི་གདན་ས་བཀའ་བརྒྱུད་
དམ། ཕྱིས་སུ་སྤྱན་སྔ་བཀའ་བརྒྱུད་དུ་གྲགས་པའི་རིང་ལུགས་འགྲན་ཟླ་
མེད་པ་བྱུང་ཞིང་། སློབ་མ་ཕྲིན་ལས་ཆེ་བ་འབྲི་སྟག་ཁྲོ་གླིང་སྨར་ཡེལ་
གཡའ་ཤུགས་ཞེས་བརྒྱད་དུ་གྲགས་ལ། གཞན་ཡང་སློབ་མ་གདུགས་ཐོགས་
ལྔ་བརྒྱ་སོགས་ཀྱིས་ཕྲིན་ལས་ཀྱིས་བོད་ཁམས་བདལ་བར་མཛད་ཡོད། འབའ་
རོམ་དར་མ་དབང་ཕྱུག་ནི། དབུ་རུའི་འཕན་པོའི་མདའ་ཀ་རྒུར་འཁྲུངས་
(ཕྱི་ལོ ༡༡༢༧ ནས ༡༡༩༩ བར)ཤིང་། ལས་སྨོན་དུས་སུ་སད་པས་
186

རྗེ་མཉམ་མེད་པ་ཁོ་ན་ལ་གཅིག་ཏུ་དད་པ་དང་། རིམ་པས་བོད་ཀྱི་རི་
:.
བོ་ཤན་ཏིར་རྗེ་སྒམ་པོ་པའི་ཞབས་ལ་གཏུགས་ནས་བཀའ་ཕྱག་གི་གདམས་
པ་ཀུན་རྫོགས་པར་གསན་ཞིང་། དོན་ལ་སྒྲོ་འདོགས་ཆོད་ཅིང་མོས་གུས་
ཀྱི་རྩལ་རྫོགས་པས་ཐ་མལ་ཤེས་པའི་གནས་ལུགས་རྗེན་གཅེར་དུ་རྟོགས།
བླ་མར་ཞབས་ཏོག་ཕུལ་དུ་གྱུར་པའི་བདག་ཉིད་ཅན་ཡིན་ལ། རབ་བྱུང་
གསུམ་པའི་ཆུ་བྱ་ལོར(ཕྱི་ལོ ༡༡༥༣ ལོ) བྱང་འབའ་རོམ་གྱི་བྲག་ཏུ་
དགོན་པ་བཏབ་ནས(བོད་ལྗོངས་ནག་ཆུ་ས་གནས་ནག་ཆུ་རྫོང་ཀོ་ལུག་
ཁུལ) ཕྲིན་ལས་བསྐྱངས་པས། འབའ་རོམ་བཀའ་བརྒྱུད་ཅེས་པའི་རིང་
སྲོལ་ཁྱད་དུ་འཕགས་པས་བོད་ཡུལ་དུ་ཁྱབ་ཅིང་། ཐུགས་སྲས་ཏི་ཤྲཱི་རས་
པ་སོགས་ཀྱི་ཕྲིན་ལས་ལས་ནང་ཆེན་དུ་སྒོམ་སྡེ་རི་ཁ ག་བཅོ་བརྒྱད་ཅེས་
པའི་ལུགས་བཟང་གི་རྒྱུན་ཟབ་མོ་བྱུང་བ་སོགས་མཛད་པ་མཐའ་ཡས་པ་
ཡིན་ནོ། །རྗེ་ཁམས་པ་དབུ་སེ་ཆོས་ཀྱི་གྲགས་པ་ནི། ཁམས་དཀར་མཛེས་
ཏྲེ་ཤོད་གངས་རར་འཁྲུངས(ཕྱི་ལོ༡༡༡༠ ནས ༡༡༩༣ བར)ཤིང་།
དབུས་སུ་བྱོན་ནས་མཚན་ཉིད་པའི་གྲྭ་ས་རྣམས་སུ་སློབ་གཉེར་དཔྱིས་
ཕྱིན་པ་དང་། གཞན་ཡང་བཤེས་གཉེན་དུ་མ་ལས་མདོ་སྔགས་ཀྱི་དོན་ཅི་
རིགས་སུ་གསན་བསམ་གནང་བ་དང་། ལྷག་པར་དུ་མཉམ་མེད་སྒམ་པོ་
པའི་ཞབས་དྲུང་དུ་བྱོན་ནས་སྒོ་གསུམ་གུས་པས་བཀའ་ཕྱག་ཆུ་བོ་གཉིས་
.:
་་་་་་་་་
187

འདུས་ཀྱི་སྨིན་གྲོལ་སྐོར་རྣམས་གསན་ནས། བླ་མའི་བཀའ་བཞིན་བསྒོམ་
པས་སྒོམ་ཆེན་བརྒྱད་བརྒྱའི་ནང་དུ་བསྒོམ་བསྲན་ཆེ་བར་གྲགས། བླ་
མའི་ལུང་བསྟན་བཞིན་དུ་ཀམ་པོ་གངས་རའམ་གནས་ནང་དུ་བྱོན་ནས་
(ཕྱི་ལོ༡༡༦༤ལོ)གདན་ས་བཏབ། དེ་ནས(ཕྱི་ལོ ༡༡༦༩ ལོ)
ཤར་ཕྱོགས་སྤང་ཕུག (ཟི་ཁྲོན་ཞིང་ཆེན་དཀར་མཛེས་ཁུལ་འདབས་པ་
རྫོང་སུམ་མདོ་ཡུལ་ཚོ)དང་། (ཕྱི་ལོ་༡༡༨༥ལོ) གླེ་ཀརྨ་དགོན་བཏབ་
(བོད་ལྗོངས་ཆབ་མདོ་ས་གནས་ཆབ་མདོ་རྫོང་ཀརྨ་ཁུལ)པས། གནས་
མིང་བླ་མར་ཐོགས་ནས་སྐུ་ཕྱི་མ་རྣམས་ལ་ཀརྨ་པ་ཞེས་པ་འདི་བྱུང་། དབུས་
སུ་བྱོན་ནས་རབ་བྱུང་གསུམ་པའི་ས་བྱ་ལོར(ཕྱི་ལོ༡༡༨༩ལོ)འོག་
མིན་མཚུར་ཕུ་མདོ་བོ་ལུང་དགོན་པ་ཕྱག་བཏབ (བོད་ལྗོངས་ལྷ་ས་གྲོང་
ཁྱེར་སྟོད་ལུང་བདེ་ཆེན་རྫོང་རྒུ་རུམ་ཁུལ)པས། རིན་པོ་ཆེ་མཚུར་ཕུ་བ་
དང་། མཚུར་སྐོར་དང༌། མ